**SAVJET RTCG
Ombudsman RTCG**
Podgorica 11.07.2025

**Predmet:** Zapisnik i misljenje ombudsmana na prigovor od30.06.2025. godine koji je uputio glavni i odgovorni urednik RTV Cetinje Mlade Zadrima

Povod za prigovor je emisija Dnevnik 1 od 26. juna u kojem je neovlasceno koriscen materijal RTV Cetinje. Urednik emisije bio je Nikola Djurovic.

**Opis prigovora**

Ovim putem želim da podnesem prigovorna rad Nacionalnog javnog servisa Televizija Crne Gore, zbog neovlašćenog korišćenja materijala Lokalnog javnog emitera „Radio i Televizija Cetinje“.
Naime, materijal i izvještaj sa skupa povodom „Belvederskih događaja“ koji je održan u četvrtak 26.juna u jutarnjim satima snimila je ekipa RTV Ceinje i isti preko Youtube kanala i portala Cetinjski list (koji uz Radio Cetinje sastavni dio medijskog servisa RTV Cetinje) emitovala u 11.21 sati istog dana.
Televizija Crne Gore je snimke RTV Cetinje uzela bez odobrenja naše kuće ( glavni i odgovorni urednik je jedini ovlašćen da daje ili ne daje odobrenje), premontirala određene kadrove i bez našeg potpisa ili navođenja kao izvor, emitovala u Dnevniku 1 u 15.30 sati, čime je grubo prekršen Kodeks Novinara i novinarki Crne Gore, prekršen Zakon o intelektualnoj svojini i počinjena brutalna krađa.
Snimci koji su emitovani nedvosmisleno potvrđuju naše navode, stoga očekujemo da ćete razmotriti naš prigovor i preduzeti mjere iz vaše nadležnosti kako se slične stvari ne bi ponavljale.

mr Mladen Zadrima

Glavni urednik

RTV Cetinje

**Izjasnjenje urednistva**

Zatražila sam izvještaj od urednika te informativne emisije, kolege Nikole Đurovića, koji me obavijestio da nije znao da će realizator skinuti kao pokrivalicu video snimak RTV Cetinje, te samim tim nije ni znao da je neophodno zatražiti odobrenje nadležnih iz RTV Cetinje za objavljivanje tog snimka. Takođe, realizator nije potpisao izvor sa kog je preuzeo snimak, o čemu urednik nije bio obaviješten. Realizator emisije bio je Miodrag Burzanović.

 U nastavku prosljeđujem integralni odgovor kolege Nikole Đurovića.

**Obraćam se povodom Vašeg upita vezanog za Dnevnik1 emitovanog 26.06.2025. u kojem je bio video snimak polaganja vijenca na Belvederu od strane gradonačelnika Cetinja Nikole Đuraškovića. Nisam bio upućen da je uopšte išao video snimak jer koliko sam znao bila je dostavljena samo slika službe gradonačelnika Đuraškovića. Nisam pitan ali ni obaviješten da je za potrebe Dnevnik1 iskorišćen video materijal televizije Cetinje, niti sam znao da isti postoji.**

**Misljenje ombudsmana**

Nakon prigovora glavnog urednika RTV Cetinje Mladena Zadrima izjasnjenja urednice Olivere Slavnic I urednika Dnevnika 1 Nikole Djurovica u kojem je emitovan sporni materijal ombudsman zakljucuje

Neovlascenim koriscenjem materijala Lokalnog javnog emitera RTV Cetinje napravljen je ozbiljan propust Javnog servisa.Ombudsman smatra da urednik emisije snosi odgovornost jer jer je morao znati sta se emituj u emisiji koju potpisuje. Takodje nakon neovlascenog koriscenja materijala izostala je njegova reakcija, jer o ociglednom propustu kojim je prekrsen Kodeks novinara i novinarki Crne Gore ali i Zakon o intelektualnoj svojini, za koji tvrdi da nije bio pitan ali ni obavijesten, morao je informisati glavnog urednika radi utvrdjivanja odgovornosti i pokretanja procedure ispravke.

**Zakljucak I preporuke**

Prihvata se prigovor Mladena Zadrima glavnog I odgovornog urednika RTV Cetinje.

Ombudsman poziva na izrazenu pozornost urednika narocito pri preuzimanju I emitovanju materijala koji nijesu vlasnistvo Javnog servisa kako se slicna situacija ne bi ponovila a ombudsman Savjetu predlozio stroge sankcione mjere koje podrazumijevaju ovakvi propusti.

U cilju očuvanja partnerskog odnosa sa RTV Cetinje, ombudsman nalaze da se u prvom narednom Dnevniku koji bude uređivao, Nikola Đurović javno izvini RTV Cetinje.

Ombudsman

Ivan Ivanovic